
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 228 

3 Νοεμβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

272. Καθορισμός προσόντων και διαδικασίας απόσπα¬ 
σης εκπαιδευτικών για τη διδασκαλία της ελληνι¬ 
κής γλώσσας και πολιτισμού σε εκπαιδευτικά 
ιδρύματα τριτοβάθμιας εκπαίδευσης και σε ιδρύ¬ 
ματα ερευνών του εξωτερικού. 1 

ΑΠΟΦΑΣΕΙΣ 

Τροποποίηση και συμπλήρωση της υπ’ αριθμ. 12/1971 
Κανονιστικής Διάταξης «Περί διοικήσεως και δια- 
χειρίσεως του εν Αγιάσω Λέσβου Παλλεσβιακού 
Ιερού Προσκυνήματος της Υπεραγίας Θεοτόκου» 
της Ιεράς Μητροπόλεως Μυτιλήνης. 2 

Λειτουργία Διοικήσεως και Διαχειρίσεως του Ιερού 
Προσκυνήματος «Παναγίας της Θαλασσινής και 
Αγίου Αντωνίου Νήσου Σύρου» της Ιεράς Μητρο¬ 
πόλεως Σύρου. 3 

Λειτουργία Διοικήσεως και Διαχειρίσεως του ενΖόγκα 
Ελληνικού Άργους ΙΕΡΟΥ ΠΡΟΣΚΥΝΗΜΑΤΟΣ 
«ΑΓΙΟΣ ΙΕΡΟΜΑΡΤΥΣ ΙΓΝΑΤΙΟΣ Ο ΘΕΟΦΟΡΟΣ» 
της Ιεράς Μητροπόλεως Αργολίδος. 4 

Λειτουργία Διοικήσεως και Διαχειρίσεως του Ιερού 
Προσκυνηματικού Ναού Αγίου Μεγαλομάρτυρος 
Τρύφωνος Νέας Λεύκης της Ιεράς Μητροπόλεως 
Καστοριάς. 5 

Τροποποίηση και συμπλήρωση της υπ’ αριθμ. 46/1973 
Κανονιστικής Διατάξεως «Διοικήσεως, Διαχειρί¬ 
σεως και Λειτουργίας του εν Προκοπίω Εύβοιας 
Ιερού Προσκυνήματος «Ευαγές Ίδρυμα ο Όσιος 
Ιωάννης ο Ρώσσος» της Ιεράς Μητροπόλεως 
Χαλκίδος. 6 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 272 
Καθορισμός προσόντων και διαδικασίας απόσπασης εκ¬ 
παιδευτικών για τη διδασκαλία της ελληνικής γλώσ¬ 
σας και πολιτισμού σε εκπαιδευτικά ιδρύματα τριτο¬ 
βάθμιας εκπαίδευσης και σε ιδρύματα ερευνών του 
εξωτερικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 8, παρ. 13 του Ν. 2413/1996 
«Η ελληνική παιδεία στο εξωτερικό, η διαπολιτισμική εκ¬ 
παίδευση και άλλες διατάξεις» (ΦΕΚ124/17.6.1996, τ. Α'). 

2. Τις διατάξεις των άρθρων 29Α του Ν. 1558/1985, 
όπως αυτό προσετέθη με το άρθρο 27 του Ν. 2081/1992 
(ΦΕΚ 154τ. Α') και τροποποιήθηκε με το άρθρο 1 παρ. 2α 
του Ν. 2469/1997 (ΦΕΚ 38 τ. Α'). 

3. Το γεγονός ότι από τις διατάξεις αυτού του Προεδρι¬ 
κού Διατάγματος δεν προκαλείται δαπάνη στον κρατικό 
προϋπολογισμό. 

4. Την με αριθμ. 331/1999 γνωμοδότηση του Β' Τμήμα¬ 
τος Διακοπών του Συμβουλίου της Επικράτειας, με πρό¬ 
ταση του Υπουργού Εθνικής Παιδείας και Θρησκευμά¬ 
των, αποφασίζουμε: 

Άρθρο 1 
Προσόντα 

Υποψήφιοι για τη διδασκαλία της ελληνικής γλώσσας 
και πολιτισμού σε εκπαιδευτικά ιδρύματα τριτοβάθμιας 
εκπαίδευσης και σε ιδρύματα ερευνών του εξωτερικού εί¬ 
ναι εκπαιδευτικοί κλάδου ΑΤ2 (ήδη ΠΕ2) του άρθρου 14 
του Ν. 1566/1985 (ΦΕΚ 167 Α), οι οποίοι έχουν: 

α) Διετή εκπαιδευτική υπηρεσία σε σχολεία της Δευτε¬ 
ροβάθμιας Εκπαίδευσης κατά το χρόνο της απόσπασης 
και 

β) Επαρκή γνώση της γλώσσας της χώρας απόσπασης 
ή της αγγλικής, γαλλικής, ή γερμανικής, όταν αυτή δεν εί¬ 
ναι η γλώσσα της χώρας απόσπασής τους. 

Άρθρο 2 

Διαδικασία Απόσπασης 

1. Με προκήρυξη του Υπουργού Εθνικής Παιδείας και 
Θρησκευμάτων, η οποία περιλαμβάνει τις προς πλήρωση 
θέσεις του άρθρου 1 και η οποία δημοσιεύεται σε δύο (2) 
τουλάχιστον ημερήσιες εφημερίδες των Αθηνών και της 
Θεσσαλονίκης και αποστέλλεται στις διευθύνσεις και τα 
γραφεία δευτεροβάθμιας εκπαίδευσης της ημεδαπής κα¬ 
θώς και στα γραφεία συντονιστών εκπαίδευσης εξωτερι¬ 
κού, καλούνται οι ενδιαφερόμενοι εκπαιδευτικοί να υπο¬ 
βάλουν αίτηση συμμετοχής στη διαδικασία επιλογής. 

2. Στην αίτηση επισυνάπτονται από τον υποψήφιο : 

α) Ενυπόγραφο βιογραφικό σημείωμα, στο οποίο περι¬ 
λαμβάνεται και η εκπαιδευτική, επιστημονική, συγγραφι¬ 
κή και κοινωνική δραστηριότητα του. 

β) Επικυρωμένο αντίγραφο τίτλων μεταπτυχιακών 
σπουδών, μετεκπαίδευσης, επιμόρφωσης. 

γ) Επικυρωμένα αντίγραφα άλλων πτυχίων που έχει 
αποκτήσει ο υποψήφιος. 

δ) Επίσημα αποδεικτικά της κατά το άρθρο 1 απαιτού- 
μενης γνώσης ξένης γλώσσας. 

ε) Δημοσιευμένες συγγραφικές εργασίες, τις οποίες 
συνοδεύει σχετικός πίνακας. 

στ) Όποιο άλλο στοιχείο θα μπορούσε να βοηθήσει το 
συμβούλιο επιλογής για αξιολογική και αξιοκρατική κρί¬ 
ση. 

3. Οι αιτήσεις των υποψηφίων της ημεδαπής υποβάλ¬ 
λονται στις οικείες διευθύνσεις και τα γραφεία δευτερο¬ 
βάθμιας εκπαίδευσης της χώρας μέσα σε αποκλειστική 
προθεσμία τριάντα (30) ημερών από την τελευταία δημο¬ 
σίευση στον ημερήσιο τύπο. 

Οι αιτήσεις των εκπαιδευτικών που διαμένουν στο εξω¬ 
τερικό υποβάλλονται στο γραφείο συντονιστή εκπαίδευ¬ 
σης της περιοχής τους ή στις οικείες διπλωματικές ή προ¬ 
ξενικές αρχές, όπου δεν υπάρχουν γραφεία συντονιστών 
εκπαίδευσης, εντός της αυτής προθεσμίας. 

Τα γραφεία των συντονιστών εκπαίδευσης ή κατά περί¬ 
πτωση οι διπλωματικές ή προξενικές αρχές αποστέλλουν 
στις οικείες διευθύνσεις ή γραφεία εκπαίδευσης των νο¬ 
μών, όπου υπάγονται οργανικά οι εκπαιδευτικοί, τις αιτή¬ 
σεις και τα σχετικά δικαιολογητικά, εντός είκοσι (20) ημε¬ 
ρών από τη λήξη της προηγούμενης προθεσμίας των 
τριάντα (30) ημερών. 

4 Οι προϊστάμενοι των διευθύνσεων και των γραφείων 
εκπαίδευσης: 

α) Ελέγχουν την ακρίβεια και πληρότητα των στοιχείων 
που αναγράφονται στις έντυπες αιτήσεις. 

β) Προβαίνουν στη θεώρηση των αιτήσεων και διαβιβά¬ 
ζουν αυτές μαζί με όλα τα σχετικά δικαιολογητικά στη Δι¬ 
εύθυνση Παιδείας Ομογενών και Διαπολιτισμικής Εκπαί¬ 
δευσης (ΔΙ.Π.Ο.Δ.Ε.) του Υπουργείου Εθνικής Παιδείας 
και Θρησκευμάτων (ΥΠ.Ε.Π.Θ.), προκειμένου μεν περί 
των υποψηφίων της ημεδαπής εντός τριάντα (30) ημερών 
από τη λήξη της κατά το πρώτο εδάφιο της παραγράφου 
3 προθεσμίας, προκειμένου δε περί των υποψηφίων της 
αλλοδαπής εντός είκοσι (20) ημερών από την εκπνοή του 
κατά το τελευταίο εδάφιο της παρ. 3 χρονικού διαστήμα¬ 
τος των είκοσι (20) ημερών. 


Στον Υπουργό Εθνικής Παιδείας και Θρησκευμάτων, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Οκτωβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

-φ- 

ΑΠΟΦΑΣΕΙΣ 

( 2 ) 

(ΚΑΝΟΝΙΣΜΟΣ ΥΠ’ΑΡΙΘΜ. 127/1999) 

Τροποποίηση και συμπλήρωση της υπ’ αριθμ. 12/1971 
Κανονιστικής Διάταξης «Περί διοικήσεως και διαχειρί- 
σεως του εν Αγιάσω Λέσβου Παλλεσβιακού Ιερού 
Προσκυνήματος της Υπεραγίας Θεοτόκου» της Ιεράς 
Μητροπόλεως Μυτιλήνης. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψιν: 

1. Τας διατάξεις των άρθρων 1 παράγρ.4,4, εδαφ. ε',59 
και 67 του Ν.590/1977 «Περί Καταστατικού Χάρτου της 
Εκκλησίας της Ελλάδος». 

2. Τας διατάξεις της υπ’ αριθμ.12/1971 Κανονιστικής 
Διατάξεως «Περί Διοικήσεως και Διαχειρίσεως του εν 
Αγιάσω Λέσβου Παλλεσβιακού Ιερού Προσκυνήματος 
της Υπεραγίας Θεοτόκου» (ΦΕΚ 112/τ.Α/2.6.1971). 

3. Την υπ’ αριθμ. 1/1985 Κανονιστικήν Πράξιντου Μη¬ 
τροπολίτου Μυτιλήνης «Περί τροποποιήσεως και συ- 
μπληρώσεωςτης υπ’αριθμ. 12/1971 Κανονιστικής Διατά- 
ξεως του Ιερού Προσκυνήματος Παναγίας Αγιάσου-Λέ- 
σβου» (ΦΕΚ 120 τ.Α/11.6.1985). 

4. Την υπ’ αριθμ. 255/9.3.1999 πρότασιν του Σεβ. Μη¬ 
τροπολίτου Μυτιλήνης κ. Ιακώβου. 

5. Την από 20.5.1999 Γνωμάτευσιν της Νομικής Υπηρε¬ 
σίας της Εκκλησίας. 

6. Την από 6.9.1999 Απόφασιντης Δ.Ι.Σ. 

7. Την από 7.10.1999 Απόφασιν Αυτής. 

Ψηφίζει 

Τον υπ’ αριθμ. 127/1999 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ΑΡΙΘ. 127/1999 
Περί τροποποιήσεως και συμπληρώσεως της υπ’ αριθμ. 
12/1971 Κανονιστικής Διατάξεως «Περί διοικήσεως 
και διαχειρίσεως του εν Αγιάσω - Λέσβου Παλλεσβια- 
κού Ιερού Προσκυνήματος της Υπεραγίας Θεοτόκου» 
της Ιεράς Μητροπόλεως Μυτιλήνης, Ερεσσού και 
Πλωμαρίου». 

Αρθρον1 

Το άρθρο 2 της υπ’ αριθμ. 12/1971 Κανονιστικής Διατά- 
ξεως ως μεταγενεστέρως ετροποποιήθη δια της υπ’ 
αριθμ. 1/1985 Κανονιστικής Διατάξεως αντικαθίσταται ως 
ακολούθως. 

Αρθρον 2 

Διοίκηση 

Η Διοίκηση τού Παλλεσβιακού Παναγίας Αγιάσου και η 
διαχείριση της περιουσίας αυτού ανατίθεται σε πενταμε¬ 
λή Διοικούσα Επιτροπή, αποτελουμένην έκτων κάτωθι: 

1. Εκτου εκάστοτε Μητροπολίτου Μυτιλήνης ως Προέ¬ 
δρου και 

2. Εκ τεσσάρων (4) μελών έκτων οποίων το ένα θα είναι 
κληρικός, δηλαδή ή ο Αρχιερατικός Επίτροπος Αγιάσου, 
ή ένας (1) εκ των Ιεροκηρύκων της Ιερός Μητροπόλεως 
Μυτιλήνης και εκ τριών λαϊκών, διοριζομένων μετά των 
αναπληρωτών αυτών, δι’ αποφάσεως του Μητροπολιτι- 
κού Συμβουλίου. Τα λαϊκά μέλη επιλέγονται εκ καταλόγου 
δέκα πέντε (15) ευσεβών και χρηστών πολιτών της Αγιά¬ 
σου, οι οποίοι διακρίνονται δια τήν δράσιν των εις Εκκλη¬ 
σιαστικά ζητήματα τον δε κατάλογον καταρτίζει ο Αρχιε¬ 
ρατικός Επίτροπος Αγιάσου. 

3. Η θητεία όλων των μελών της Διοικούσης Επιτροπής 
είναι τριετής. 

4. Η Διοικούσα Επιτροπή κατάτηνέναρξινεκάστηςτριε- 
τίας εκλέγει μεταξύ των μελών αυτής τον Αντιπρόεδρον, 
τόν Γενικόν Γραμματέα και τον Ταμίαν, διά μυστικής ψη- 
φορίας. 

5. Τον Πρόεδρο κωλυόμενον, απάντα ή ελλείποντα, 
αναπληρώνει εις τα καθήκοντα αυτού ο Αρχιερατικός Επί¬ 
τροπος Αγιάσου και τούτου κωλυομένου, απόντος ή μη 
υπάρχοντος, ο Αντιπρόεδρος. 

6. Δια την λειτουργίαντης Δ. Ε. εφαρμόζονται αναλόγως αι 
διατάξεις των άρθρων 8 και 9 του υπ’ αριθμ. 8/1979 Κανονι¬ 
σμού της Ιεράς Συνόδου «Περί Ιερών Ναών και Ενοριών». 

Άρθρον 2 

Εις το άρθρον 11 της υπ’ αριθμ. 12/1971 Κανονιστικής 
Διατάξεως ως αντικατεστάθη δια του άρθρου 7 της υπ’ 
αριθμ. 1/1985 Κανονιστικής Διατάξεως προστίθεται εδά- 
φιον ιδ' έχον ως εξής. 

«ιδ' Υπέρ του Συνοδικού Μεγάρου της Εκκλησίας της 
Ελλάδος ποσοστόν 5% επί των ακαθαρίστων εισπράξεων 
τού Ιερού Προσκυνήματος.». 

Αρθρον 3 

Η ισχύς τού Κανονισμού αυτού άρχεται από της δημο- 
σιεύσεως αυτού εις την Εφημερίδα της Κυβερνήσεως και 
το Περιοδικόν «ΕΚΚΛΗΣΙΑ». 

Άρθρον 4 
Κάλυψις δαπάνης 

Εκτων διατάξεων του παρόντος Κανονισμού αυτού προ- 
καλείται δαπάνη εις βάρος του προϋπολογισμού του νομι¬ 
κού προσώπου του Ιερού Προσκυνήματος Αγιάσου Λέ¬ 
σβου, το ύψος της οποίας δεν δύναται να προσδιορισθή. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Εν Αθήναιςτη 7η Οκτωβρίου 1999 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 
Ο Αρχιγραμματεύς 
Τ Αρχιμ. Δανιήλ Πουρτσουκλής 

-Φ- 

(3) 

(ΚΑΝΟΝΙΣΜΟΣ ΥΠ’ΑΡΙΘΜ. 128/1999) 

Λειτουργία Διοικήσεως και Διαχειρίσεως του Ιερού Προ¬ 
σκυνήματος «Παναγίας της Θαλασσινής και Αγίου 
Αντωνίου Νήσου Σύρου» της Ιεράς Μητροπόλεως Σύ¬ 
ρου. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 1, παράγρ. 4, εδάφ. ε' και 


59, της παρ. 5 του Νόμου 590/1977 «Περί Καταστατικού 
Χάρτου της Εκκλησίας της Ελλάδος», 

2. Την υπ’ αριθμ. 111/18.2.1999 Πρότασιν του Σεβα- 
σμιωτάτου Μητροπολίτου Σύρου κ. Δωροθέου. 

3. Την από 2.4.1999 Γνωμάτευσιν του Νομικού Γραφεί¬ 
ου της Εκκλησίας της Ελλάδος. 

4. Την από 7.9.1999 Απόφασιν της Διαρκούς Ιεράς Συ¬ 
νόδου. 

5. Την από 7.10.1999 Απόφασιν Αυτής. 

ΨΗΦΙΖΕΙ 

Τον υπ’ αριθμ. 128/1999 Κανονισμόν έχοντα ούτως: 

ΚΑΝΟΝΙΣΜΟΣ ΥΠ’ΑΡΙΘΜ. 128/1999 

ΠΕΡΙ ΛΕΙΤΟΥΡΓΙΑΣ, ΔΙΟΙΚΗΣΕΩΣ ΚΑΙ ΔΙΑΧΕΙΡΙΣΕΩΣ ΤΟΥ 
ΙΕΡΟΥ ΠΡΟΣΚΥΝΗΜΑΤΟΣ «ΠΑΝΑΓΙΑΣ ΤΗΣ ΘΑΛΑΣΣΙ¬ 
ΝΗΣ ΚΑΙ ΑΓΙΟΥ ΑΝΤΩΝΙΟΥ» ΕΙΣ ΘΕΣΙΝ ΜΕΓΑΣ ΓΥΑ- 
ΛΟΣ ΤΗΣ ΝΗΣΟΥ ΣΥΡΟΥ ΤΗΣ ΙΕΡΑΣ ΜΗΤΡΟΠΟΛΕΩΣ 
ΣΥΡΟΥ 

Άρθρον1 

Ο Ιερός Ναόςτου Αγίου Αντωνίου, ο προ δεκαετίας ανε- 
γερθείς, ευσεβεί πόθω και ευγενεί φροντίδι των κατοίκων 
της περιοχής του Μέγα Γυαλού της νήσου Σύρου, αποτε¬ 
λεί τον πρώτον εις την περιοχήν ταύτην Ορθόδοξον ναόν. 
Περιβεβλημένος ήδη την αγάπην και την ευσέβειαν των 
κατοίκων της ως άνω περιοχής, έχει καταστεί ο ιερός χώ¬ 
ρος τελέσεως ιερών Ακολουθιών και αγιαστικών πράξεων 
της Εκκλησίας, αναδεικνυόμενος καθ’ ημέραν εις προ- 
σκυνηματικόν τόπον, ιδιαιτέρως δε δια την εν αυτώ τεθη- 
σαυρισμένην περίπτυστον εικόνα της Παναγίας της Θα¬ 
λασσινής, αποτελεί μετά των παραρτημάτων αυτού Προ- 
σκυνηματικόν Κέντρον υπό την επωνυμίαν: 

«Ιερόν Προσκύνημα Παναγίας Θαλασσινής και Αγίου 
Αντωνίου Νήσου Σύρου» της Ιεράς Μητροπόλεως Σύρου. 

Άρθρον 2 

Τ ο Ιερόν Προσκύνημα έχει ίδιαν σφραγίδα κυκλικήν, φέ- 
ρουσαν γύρωθεν τας λέξεις «ΙΕΡΑ ΜΗΤΡΟΠΟΛΙΣ ΣΥΡΟΥ 
- ΙΕΡΟΝ ΠΡΟΣΚΥΝΗΜΑ ΠΑΝΑΓΙΑΣ ΘΑΛΑΣΣΙΝΗΣ ΚΑΙ ΑΓΙ¬ 
ΟΥ ΑΝΤΩΝΙΟΥ ΝΗΣΟΥ ΣΥΡΟΥ» και εις το μέσον δικέφα¬ 
λον βυζανττινόν αετόν. 

Άρθρον 3 

Η διοίκησις και διαχείρισις του Ιερού Προσκηνύματος, 
διενεργείται υπό πενταμελούς Διοικούσης Επιτροπής 
(Δ.Ε.), αποτελούμενης εκ του εκάστοτε Μητροπολίτου 
Σύρου ως Προέδρου, (άρθρον 59 παρ. 2 Ν. 590/1977) ή 
του υπ’ αυτού διοριζομένου κληρικού, και εκ τεσσάρων 
μελών, ορθοδόξων κατά δόγμα, Συρίων, οι οποίοι ως και 
οι αναπληρωταί των, διορίζονται και παύονται δια πράξε- 
ως του Σεβασμιωτάτου Μητροπολίτου Σύρου, δια μίαν 
τριετίαν, μετά την λήξιν της οποίας είναι επιτρεπτός ο 
επαναδιορισμός των. 

Άρθρον 4 

Η Διοικούσα Επιτροπή, κατά την πρώτην συνεδρίαν αυ¬ 
τής συγκροτείται εις σώμα και εκλέγει μεταξύ των μελών 
της τον Αντιπρόεδρον, τον Γ ραμματέα και τον Τ αμίαν αυ¬ 
τής. Δια να υπάρξη απαρτία απαιτείται η παρουσία τριών 
τουλάχιστον εκ των μελώντης Διοικούσης Επιτροπής, πα¬ 
ρόντος του Προέδρου, αι δε αποφάσεις λαμβάνονται κα¬ 
τά πλειοψηφίαν των παρόντων Μελών και εις περίπτωσιν 
ισοψηφίας, υπερισχύει ή ψήφος του Προέδρου. Αι απο¬ 
φάσεις υπόκεινται εις την έγκρισιν της Ιεράς Μητροπόλε¬ 
ως Σύρου. 

Άρθρον 5 

Η Διοικούσα Επιτροπή συνεδριάζει τακτικώς μιαν φο- 

ράν τουλάχιστον κατά μήνα. Δια της προσκλήσεως ορίζο¬ 
νται η ήμερα, η ώρα ως και τα θέματα. Οσάκις παρίσταται 
ανάγκη η Διοικούσα Επιτροπή καλείται υπό του Προέ¬ 
δρου εις έκτακτον συνεδρίαν. Έκτακτον συνεδρίαν δύνα- 
νται να ζητήσουν δι’ αιτήσεως προς τον Πρόεδρον τρία 
τουλάχιστον εκ των μελών, Εις την αίτησιν αιτιολογείται η 
ανάγκη της συγκλήσεως εκτάκτου συνεδρίας. 

Άρθρον 6 

Το Νομικόν Πρόσωποντου Ιερού Προσκυνήματος, εκ¬ 
προσωπείται ενώπιον των δικαστηρίων και πάσης άλλης 
εν γένει Αρχής, υπό του Προέδρου της Διοικούσης Επι¬ 
τροπής, ή υπό μέλους το οποίον ορίζεται δι' αποφάσεως 
αυτής. Τον επαγόμενον όρκον ενώπιον οιουδήποτε Δικα¬ 
στηρίου δίδει το οριζόμενον δια πράξεως της Διοικούσης 
Επιτροπής Μέλος αυτής. 

Άρθρον 7 

Η Διοικούσα Επιτροπή έχει τα κάτωθι καθήκοντα: 
α) Μεριμνά δια την διοίκησιν και διαχείρισιν της περιου¬ 
σίας του Ιερού Προσκυνήματος και την είσπραξιν των εκ 
ταύτης εισοδημάτων. 

β) Καταρτίζει τον προϋπολογισμόν και απολογισμόν 
του Ιερού Προσκυνήματος. 

γ) Μεριμνά δια την εφαρμογήν των διατάξεων του πα¬ 
ρόντος Κανονισμού. 

Άρθρον 8 

Η Διοικούσα Επιτροπή τηρεί και εποπτεύει την τήρησιν 
των εξής διαχειριστικών στοιχείων: 

α) Διπλότυπα γραμμάτια εισπράξεων εξ ηριθμημένου 
βιβλίου. 

β) Διπλότυπα γραμμάτια πληρωμών εξ ηριθμημένου βι¬ 
βλίου. Εις τα γραμμάτια επισυνάπτονται τα σχετικά δικαι- 
ολογητικά. 
γ) Βιβλίον Ταμείου, 
δ) Βιβλίον Πρακτικών, 
ε) Βιβλίον Πρωτοκόλλου. 

στ) Βιβλίον Τιμαλφών κ.λπ. κινητών περιουσιακών στοι¬ 
χείων και 

ζ) Βιβλίον Κτηματολογίου. 

Άρθρον 9 

Πόροι και περιουσία του Ιερού Προσκυνήματος είναι: 
α. Αι περί του Ιερού Προσκυνήματος κρατικοί χορηγίας 
δωρεαί, κληρονομίαι, κληροδοσίαι και λοιπαί πάσης φύ- 
σεως αφιερώσεις και εισφοραί των πιστών. 

β. Πάσαι αι έκτης κινητής και ακινήτου περιουσίας του 
Ιερού Προσκυνήματος. 

Άρθρον10 

Οι πόροι του Ιερού Προσκυνήματος διατίθενται: 
α. Δια την συντήρησιν, τον εξωράίσμόν και την επισκευ- 
ήντου Ιερού Προσκυνήματος καιτωνπαραρτημάτωντου. 

β. Δια την μισθοδοσίαν του αναγκαιούντος προσωπικού 
του Ιερού Προσκυνήματος. 

γ. Δια την καταβολήν των νομίμων υποχρεώσεων αυτού. 
δ. Δια το Φιλανθρωπικόν και Κοινωνικόν Έργον της Ιε¬ 
ρός Μητροπόλεως Σύρου. 

ε. Ποσοστόν 5% εκ των ακαθαρίστων εισπράξεων αυ¬ 
τού υπέρ του Συνοδικού Μεγάρου της Εκκλησίας της Ελ¬ 
λάδος. 

Άρθρον11 

Αι ετήσιοι δαπάναι προβλέπονται δι' αναγραφής κονδυ- 
λίων, εις τον προϋπολογισμόν. Κατόπιν ητιολογημένης 
αποφάσεως της Διοικούσης Επιτροπής και εγκρίσεως 
της Ιεράς Μητροπόλεως Σύρου, επιτρέπεται ή αναθεώ- 


ρησιςτου προϋπολογισμού διαρκούντοςτου διαχειριστι¬ 
κού έτους. 

Άρθρον12 

Η Ιερά Μητρόπολις Σύρου ασκεί κανονικήν και διαχειρι¬ 
στικήν εποπτείαν επί της λειτουργίας του Ιερού Προσκυ¬ 
νήματος. Ό,τι δεν προβλέπεται υπό του παρόντος Κανο¬ 
νισμού συμπληρούται δια των οριζομένων υπό του υπ’ 
αριθμ. 7/1970 Κανονισμού της Ιεράς Συνόδου της Εκκλη¬ 
σίας της Ελλάδος «Περί Ιερών Προσκυνημάτων». 

Άρθρον13 

Την διακονίαν των εφημεριακών καθηκόντων του Ιερού 
Προσκυνήματος έχει ο Εφημέριος του Ιερού Ναού Αγίου 
Ιωάννου Ποσειδωνίας, ή ως ήθελεν ορίση ο Σεβασμιώτα- 
τος Πρόεδρος. 

Άρθρον14 

Ο παρών Κανονισμός δύναται να συμπληρωθή ή νατρο- 
ποποιηθή εν άλω ή εν μέρει υπό της Διοικούσης Επιτρο¬ 
πής, η απόφασιςτης οποίας τελεί υπάτην έγκρισιντης Ιε¬ 
ράς Μητροπόλεως Σύρου και της Ιεράς Συνόδου. 

Άρθρον 15 

Η ισχύς του παρόντος Κανονισμού άρχεται απάτης δη- 
μοσιεύσεώς του εις την Εφημερίδα της Κυβερνήσεως ως 
και εις το επίσημον δελτίον «ΕΚΚΑΗΣΙΑ» της Εκκλησίας 
της Ελλάδος. 

Άρθρον16 

Η Διοικούσα το Ιερόν Προσκύνημα Επιτροπή δύναται 
κατά την κρίσιν της και τα έσοδα του τρέχοντος οικονομι¬ 
κού έτους να αποφασίζει την χορηγίαν φιλανθρωπικών 
παροχών (υποτροφίας εις άριστους φοιτητάς ή μαθητάς, 
οικονομικήν ένισχυσιν οικονομικώς αδυνάτων οικογενει¬ 
ών, προικοδοτήσεις κ.λπ.), της αποφάσεωςτιθεμένης εις 
την έγκρισιν της Ιεράς Μητροπόλεως. Η Επιτροπή απο¬ 
φασίζει τον τόπον και τον χρόνον απονομής των ως άνω 
παροχών, ως και δια την σύνταξιν της κατά περίστασιν α- 
νακοινώσεως, δια την υποβολήν των σχετικών δικαιολο- 
γητικών. 

Άρθρον17 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Σύρου, το ύψος της 
οποίας δεν δύναται να προσδιορισθή. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Εν Αθήναις τη 7η Οκτωβρίου 1999 

Ο Πρόεδρος 

ΐ Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
ί Αρχιμ. Δανιήλ Πουρτσουκλής 

-Φ- 

(4) 

(ΚΑΝΟΝΙΣΜΟΣ ΥΠΆΡΙΘΜ. 129/1999) 

Λειτουργία Διοικήσεως και Διαχειρίσεως του εν Ζόγκα 
Ελληνικού Άργους ΙΕΡΟΥ ΠΡΟΣΚΥΝΗΜΑΤΟΣ «ΑΓΙΟΣ 
ΙΕΡΜΑΡΤΥΣ ΙΓΝΑΤΙΟΣ Ο ΘΕΟΦΟΡΟΣ» της Ιεράς Μη¬ 
τροπόλεως Αργολίδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψει: 

1. Τας διατάξειςτων άρθρων 1, παρ. 4,4 εδάφ. ε' και 59, 

του Νόμου 590/1977 «Περί Καταστατικού Χάρτου της Εκ¬ 
κλησίας της Ελλάδος». 

2. Τηνυπ’ αριθμ. 1/4.3.1999 Πράξιντου Σεβασμιωτάτου 
Μητροπολίτου Αργολίδος κ. Ιακώβου. 

3. Την υπ’ αριθμ. 246/4.3.1999 πρότασιντου Σεβασμιω- 
τάτου Μητροπολίτου Αργολίδος κ. Ιακώβου προς την Ιε¬ 
ρόν Σύνοδον. 

4. Την από 19.7.1999 Γνωμοδότησιντης Νομικής Υπη¬ 
ρεσίας της Εκκλησίας της Ελλάδος. 

5. Την από 7.9.1999 Απόφασιν της Διαρκούς Ιεράς Συ¬ 
νόδου. 

6. Την από 7.10.1999 Απόφασιν Αυτής, 

ΨΗΦΙΖΕΙ 

Τον υπ’ αριθμ. 129/1999 Κανονισμόν έχοντα ούτως: 

ΚΑΝΟΝΙΣΜΟΣ ΥΠΆΡΙΘΜ. 129/1999 

Περί λειτουργίας, διοικήσεως και διαχειρίσεωςτου εν Ζό- 
γκα Ελληνικού Άργους Ιερού Προσκυνήματος «ΑΓΙΟΣ 
ΙΕΡΟΜΑΡΤΎΣ ΙΓΝΑΤΙΟΣ Ο ΘΕΟΦΟΡΟΣ « της Ιεράς 
Μητροπόλεως Αργολίδος. 

Άρθρον 1 

Ο εν Ζόγκα Ελληνικού Άργους Αργολίδος Ιερός Ναός ο 
τιμώμενος επ’ ονόματιτου Αγίου ενδόξου Ιερομάρτυρος 
Ιγνατίου του Θεοφόρου έχει καταστεί ποοσκυνηματικόν 
κέντρον δια της συρροής πιστών και των εν αυτώ τελου¬ 
μένων ιεροπραξιών, αποτελεί δε τοις πράγμασιν Ιερόν 
Προσκύνημα κατά τας διατάξεις του άρθρου 59 του Ν. 
590/1977 «Περί του Καταστατικού Χάρτου της Εκκλη¬ 
σίας της Ελλάδος». 

Άρθρον 2 

Η διοίκησις καιη διαχείρισιςτου Ιερού Προσκυνήματος, 
ήτοι: του Ιερού Ναού, του ξενώνος και του Πνευματικού 
Κέντρου (αιθούσης διαλέξεων) ενεργείται υπό επταμε- 
λούς Διαχειριστικής Επιτροπής (Δ.Ε.) αποτελουμένης: 1) 
Εκτου εκάστοτε Μητροπολίτου Αργολίδος ως Προέδρου 
μετά του νομίμου αναπληρωτού αυτού, 2) Εκ δύο μελών 
κληρικών, του εκάστοτε εφημερίου του Αγίου Γεωργίου 
Ελληνικού και ενός άλλου οριζομένου υπό του Μητροπο¬ 
λίτου , 3) Εκ τεσσάρων λαϊκών διοριζομένων μετά των ανα¬ 
πληρωτών των υπό του Προέδρου επί τριετεί θητεία δυ- 
ναμένη να ανανεούται. Ο εις εξ αυτών θα προέρχεται από 
τον οικισμόν Ζόγκα. Και τα εξ (6) μέλη μετά των αναπλη¬ 
ρωτών της ως άνω Διαχειριστικής Επιτροπής επιλέγονται 
υπάτου εκάστοτε οικείου Μητροπολίτου. 

Επίτιμα μέλη της Διαχειριστικής Επιτροπής του Ιερού 
Προσκυνήματος θα είναι εν ζωή ο Πανοσιολογιώτατος 
Αρχιμανδρίτης κ. Ιγνάτιος Κιάφης, αδελφός της Ιεράς 
Μονής Οσίου Γρηγορίου Αγίου Όρους και ο κ. Παύλος 
Λαδένης εκ Θεσσαλονίκης, Κτήτωρ και Μέγας Ευεργέτης 
αντιστοίχωςτου ως άνω Προσκυνήματος. 

Άρθρον 3 

Η Διαχειριστική Επιτροπή τηρεί και εποπτεύει δια του 
Ταμείου και του Γραμματέωςτα ως κάτωθι βιβλία: 

1. Διπλότυπα γραμμάτια εισπράξεων. 

2. Διπλότυπα γραμμάτια πληρωμών. Εις τα γραμμάτια 
πληρωμών επισυνάπτονται τα σχετικά δικαιολογητικά δα¬ 
πανών. 

3. Βιβλίον Ταμείου. 

4. Βιβλίον Πρωτοκόλλου. 

5. Βιβλίον Πρακτικών της Δ.Ε. 

6. Βιβλίον τιμαλφών και λοιπών κινητών περιουσιακών 
στοιχείων. 


7. Κτηματολόγιον ως ορίζεται δια του υπ’ αριθμ. 8/1979 
Κανονισμού της Ι.Σ. της Εκκλησίας της Ελλάδος. 

Άπαντα τα ανωτέρω βιβλία είναι ηριθμημένα καιτεθεω- 
ρημένα υπάτης Ιεράς Μητροπόλεως. 

Άρθρον 4 

Πόροι του Ιερού Προσκυνήματος είναι: 

1. Αι πρόσοδοι της ίδιας αυτού περιουσίας. 

2. Αι δωρεαί, κληρονομιάς κληροδοσίαι φυσικών ή νομι¬ 
κών προσώπων ως και πάσης φύσεως επιχορηγήσεις 
προς το Ιερόν Προσκύνημα. 

3. Αι εισπράξεις εκ κηρού, δίσκου κυτίων, ιεροτελεστιών 
κ.λπ. 

4. Αι εισπράξεις εξ εκποιήσεως αποκήρου, τιμαλφών και 
λοιπών αναθημάτων. 

Άρθρον 5 

Τα έσοδα του Ιερού Προσκυνήματος διατίθενται: 

1. Ποσοστόν 75% υπέρ του Ιερού Προσκυνήματος, 
ήτοι: 

α) Δια την συντήρησιν και τον εξωραϊσμόν του Ιερού 
Προσκυνήματος ως και των ακινήτων αυτού (Ξενών, 
Πνευματικόν Κέντρον). 

β) Δια την μισθοδοσίαν των Ιεροψαλτών, των Νεοκόρων 
και του λοιπού προσωπικού αυτού. 

γ) Δια την καταβολήν των νομίμων εισφορών αυτού. 

2. Ποσοστόν 20% δια την ενίσχυσιν του Ιεραποστολι¬ 
κού, Φιλανθρωπικού και κοινωνικού έργου της Ιεράς Μη¬ 
τροπόλεως Αργολίδος ως και την οικονομικήν ενίσχυσιν 
των κοινωφελών ιδρυμάτων αυτής. 

3. Ποσοστόν 5% δια την ανέγερσιν του Συνοδικού Με¬ 
γάρου της Εκκλησίας της Ελλάδος. 

Η διαχειριστική Επιτροπή δύναται εν πλήρει συνθέσει 
να ιεραρχήση την διάθεσιν των πόρων του Ιερού Προσκυ¬ 
νήματος δια τινας των ανωτέρων σκοπών, εφ’ όσον τα 
έσοδα τούτου δεν επαρκούν προς θεραπείαν πάντων των 
ως άνω σκοπών. 

Άρθρον 6 

Ο Προϋπολογισμός και απολογισμός του Ιερού Προ¬ 
σκυνήματος τελεί υπό την εγκρισιντου οικείου Μητροπο- 
λιτικού Συμβουλίου, έφαρμοζομένων αναλόγως των περί 
Ιερών Ναών κειμένων διατάξεων. 

Άρθρον 7 

Το Νομικόν Πρόσωπον του Ιερού Προσκυνήματος εκ¬ 
προσωπείται ενώπιον πάσης διοικητικής ή δικαστικής αρ¬ 
χής υπό του Προέδρου της Διαχειριστικής Επιτροπής ή 
του νομίμου αναπληρωτού αυτού, ως προς δε την δόσιν 
του όρκου υφ’ ενός των λαϊκών μελώντης Επιτροπής, ορι- 
ζομένου ειδικώς υπ’αυτής. 

Άρθρον 8 

Ο Ξενών θα χρησιμοποιήται δια την φιλοξενίαν ευλαβών 
προσκυνητών, προσερχόμενων από διαφόρους πόλεις 
της Ελλάδος. 

Το Πνευματικόν Κέντρον (αίθουσα διαλέξεων) θαχρησι- 
μοποιήται υπό της Ιεράς Μητροπόλεως δια τους σκοπούς 
αυτής καθώς και οσάκις κρίνει ή Επιτροπή να πραγματο¬ 
ποιούνται διαλέξεις πνευματικού, μορφωτικού και πολιτι¬ 
στικού περιεχομένου, συμφώνως προς τας αρχάς και τας 
παραδόσεις της Άγιας Εκκλησίας και του Έθνους ημών. 

Άρθρον 9 

Δι’ αποφάσεως της Διαχειριστικής Επιτροπής δύναται 

να καταρτισθή Εσωτερικός Κανονισμός - Οργανισμόςτου 
Ιερού Προσκυνήματος προβλέπων τα της λειτουργίας 
αυτού λεπτομερώς. 

Άρθρον10 

Το Προσκύνημα κέκτηται ιδίαν σφραγίδα έχουσαν εις 
το μέσον την εικόνα του Αγίου Ιγνατίου και αναγράφου- 
σαν κυκλοτερώς «ΙΕΡΑ ΜΗΤΡΟΠΟΛΙΣ ΑΡΓΟΛΙΔΟΣ - ΙΕ¬ 
ΡΟΣ ΠΡΟΣΚΥΝΗΜΑΤΙΚΟΣ ΝΑΟΣ ΑΓΙΟΥ ΙΓΝΑΤΙΟΥ ΤΟΥ 
ΘΕΟΦΟΡΟΥ ΕΝ ΖΟΓΚΑ ΕΛΛΗΝΙΚΟΥ ΑΡΓΟΥΣ». 

Άρθρον11 

Η ισχύς του παρόντος άρχεται από της δημοσιεύσεως 
του δια της Εφημερίδος της Κυβερνήσεως και του επισή¬ 
μου Δελτίου της Εκκλησίας της Ελλάδος «ΕΚΚΛΗΣΙΑ». 

Άρθρον 12 

Κάλυψις Δαπάνης 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Αργολίδος το ύψος της 
οποίας δεν δύναται να προσδιορισθή. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Εν Αθήναις τη 7η Οκτωβρίου 1999 
Ο Πρόεδρος 

ί Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
ί Αρχιμ. Δανιήλ Πουρτσουκλής 

-♦- 

(5) 

(ΚΑΝΟΝΙΣΜΟΣ ΥΠ’ΑΡΙΘΜ. 130/1999) 

Λειτουργία Διοικήσεως και Διαχειρίσεως του Ιερού Προ- 
σκυνηματικού Ναού Αγίου Μεγαλομάρτυρος Τρύφω- 
νος Νέας Λεύκης της Ιεράς Μητροπόλεως Καστοριάς. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψιν: 

1. Τας διατάξεις των άρθρων 1 παραγρ.4,4 έδαφ. ε' και 
59 του Ν. 590/1977 «Περί Καταστατικού Χάρτου της Εκ¬ 
κλησίας της Ελλάδος». 

2. Την υπ’ αριθμ. 627/99 Πράξιν του Μητροπολιτικού 
Συμβουλίου της Ιεράς Μητροπόλεως Καστοριάς. 

3. Την υπ’ αριθμ. 461/30.8.1999 Πρότασιν του Σεβα- 
σμιωτάτου Μητροπολίτου Καστοριάς κ. Σεραφείμ προς 
την Ιεράν Σύνοδον. 

4. Την από 2.9.1999 Γνωμάτευσιν του Γραφείου Δικηγό¬ 
ρων της Εκκλησίας της Ελλάδος. 

5. Την από 6.9.1999 Απόφασιν της Δ.Ι.Σ. 

6. Την από 7.10.99 Απόφασιν Αυτής, 

ΨΗΦΙΖΕΙ 

Τον υπ’ αριθμ. 130/1999 Κανονισμόν, έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 130/1999 

ΠΕΡΙ ΔΙΟΙΚΗΣΕΩΣ ΚΑΙ ΔΙΑΧΕΙΡΙΣΕΩΣ ΤΟΥ ΙΕΡΟΥ 
ΠΡΟΣΚΥΝΗΜΑΤΙΚΟΥ ΝΑΟΥ ΑΠΟΥ ΜΕΓΑΛΟΜΑΡΤΥ- 
ΡΟΣ ΤΡΥΦΩΝΟΣ ΝΕΑΣ ΛΕΥΚΗΣ ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΚΑΣΤΟΡΙΑΣ 

Άρθρον 1 

Ο εν Νέα Λεύκη Ιερός Προσκυνηματικός Ναός του Αγί¬ 
ου ενδόξου Μεγαλομάρτυρος Τρύφωνοςτης Ιεράς Μη¬ 


τροπόλεως Καστοριάς, ανεγερθείς δι’ εξόδων των αδελ¬ 
φών κ. Σταύρου και Κυριάκου Ναγκασιάν,προσφερθείς 
δια του από 20ης Ιουλίου 1999 εγγράφου των εις την οι- 
κείαν Εκκλησιαστικήν Αρχήν, ήτοι την Ιεράν Μητρόπολιν 
Καστοριάς, αποτελεί Ιερόν Προσκύνημα και ίδιον Νομι¬ 
κόν Πρόσωπον Ιδιωτικού Δικαίου κατά την έννοιαν των 
διατάξεων του άρθρου 1 παρ. 4, και 59 του Ν. 590/1977 
«Περί Καταστατικού Χάρτου της Εκκλησίας της Ελλάδος» 
υπό την επωνυμίαν «ΙΕΡΟΣ ΠΡΟΣΚΥΝΗΜΑΤΙΚΟΣ ΝΑΟΣ 
ΑΠΟΥ ΜΕΓΑΛΟΜΑΡΤΥΡΟΣ ΤΡΥΦΩΝΟΣ ΝΕΑΣ ΛΕΥΚΗΣ 
ΚΑΣΤΟΡΙΑΣ». 

Άρθρον 2 

Το Ιερόν Προσκύνημα κέκτηται ιδίαν κυκλοτερή σφρα¬ 
γίδα, φέρουσαν εις το μέσον εικόνα του Αγίου Μεγαλο¬ 
μάρτυρος Τρύφωνος, κύκλω δε «ΙΕΡΑ ΜΗΤΡΟΠΟΛΙΣ - ΙΕ¬ 
ΡΟΣ ΠΡΟΣΚΥΝΗΜΑΤΙΚΟΣ ΝΑΟΣ ΑΓΙΟΥ ΜΕΓΑΛΟΜΑΡ¬ 
ΤΥΡΟΣ ΤΡΥΦΩΝΟΣ ΝΕΑΣ ΛΕΥΚΗΣ ΚΑΣΤΟΡΙΑΣ». 

Άρθρον 3 

Σκοπός του Ιερού Προσκυνήματος του Αγίου Μεγαλο¬ 
μάρτυρας Τρύφωνος είναι: 

α) Η αποπεράτωσιςτου Ιερού Ναού. 

β) Η προαγωγή και ή ενίσχυσιςτου πνευματικού, φιλαν¬ 
θρωπικού και ιεραποστολικού έργου της Ιεράς Μητροπό¬ 
λεως Καστοριάς. 

Άρθρον 4 

Μέσα δια την επίτευξιντου ως άνω σκοπού είναι: 

α) Η ανελλιπής τέλεσις των Αγίων Μυστηρίων και των Ιε¬ 
ρών Ακολουθιών, κατά την τάξιν και την παράδοσιν της 
Ορθοδόξου Εκκλησίας. 

β) Η διοργάνωσις διαλέξεων, σεμιναρίων, συνεδρίων 
και άλλων παρεμφερών εκδηλώσεων θεολογικού, λα¬ 
τρευτικού, ποιμαντικού, εκπαιδευτικού, επιμορφωτικού 
κ.λπ. περιεχομένου. 

γ) Αι διάφοροι εκδηλώσεις. 

Άρθρον 5 

1. Το Ιερόν Προσκύνημα τελεί υπό την άμεσον εποπτεί- 
αν και τον έλεγχαν της Ιεράς Μητροπόλεως Καστοριάς 
και διοικείται υπό πενταμελούς Διοικητικής Επιτροπής, 
συγκροτουμένης α) υπό του εκάστοτε Μητροπολίτου Κα¬ 
στοριάς, ως Προέδρου, αναπληρουμένου υπό Κληρικού, 
μέλους της Διοικητικής Επιτροπής, το οποίον ορίζει ο 
Πρόεδρος δια Πράξεώς του, β) εκ δύο Κληρικών της Ιε¬ 
ράς Μητροπόλεως Καστοριάς μετά των αναπληρωτών 
των, και γ) δύο λαϊκών μελών μετά των αναπληρωτών των 
εξ ευϋπόληπτων πολιτών της πόλεως Καστοριάς. 

2. Τα μέλη διορίζονται δια Πράξεως του Μητροπολίτου 
Καστοριάς, επί τριετή θητεία δυναμένη να ανανεωθή. Η 
Διοικητική Επιτροπή κατά την πρώτην αυτής συνεδρίαν, 
συγκαλουμένη εις σώμα, εκλέγει εκ των μελών αυτής τον 
Γραμματέα και τον Ταμίαν. Η Διοικητική Επιτροπή συνε¬ 
δριάζει συγκαλουμένη υπό του Προέδρου κατά την κρίσιν 
αυτού και κατά τας εκάστοτε ανάγκας. Το αξιωμάτων με¬ 
λών της Διοικητικής Επιτροπής είναι τιμητικόν και άμι¬ 
σθον. 

3. Η Διοικητική Επιτροπή ευρίσκεται εν απαρτία παρι- 
σταμένων απαραιτήτως του Προέδρου ή του αναπληρω- 
τού του και δύο (2) τουλάχιστον εκ των μελών. Αι αποφά¬ 
σεις λαμβάνονται κατά πλειοψηφίαν των παρόντων, υπε- 
ρισχυούσης εν ισοψηφίατης ψήφου του Προέδρου. 

4. Αι αποφάσεις της Διοικητικής Επιτροπής επί σοβα¬ 
ρών θεμάτων ως εκποιήσεως ακινήτων, τιμαλφών, τρο- 

ποποιήσεως σκοπών, αποδοχής ή αποποιήσεως δωρεών, 
κληρονομιών ή κληροδοσιών, υποβάλλονται προς έγκρι- 
σιν είς το οικείον Μητροπολιτικόν Συμβούλιον. 

Άρθρον 6 

Αρμοδιότητες της Διοικητικής Επιτροπής 
Η Διοικητική Επιτροπή: 

α. Διοικεί και διαχειρίζεται την εν γένει περιουσία του Ιε¬ 
ρού Προσκυνήματος. 

β. Μεριμνά δια την εύρυθμον λειτουργίαν του Ιερού 
Προσκυνήματος. 

γ. Συντάσσει τον Προϋπολογισμόν και τον Απολογισμόν 
του Ιερού Προσκυνήματος. 

δ. Αποφασίζει δια την πρόσληψιν και την αντιμισθίαντου 
λαϊκού προσωπικού. 

ε. Φροντίζει δια την αξιοποίησιν της κινητής και ακινή¬ 
του περιουσίας του Ιερού Προσκυνήματος. 

στ. Εισηγείται εις το οικείον Μητροπολιτικόν Συμβού¬ 
λιον την αποδοχήν ή αποποίησιν δωρεών, κληρονομιών ή 
κληροδοσιών, ενεργουμένων υπό του Προέδρου της Δι¬ 
οικητικής Επιτροπής μετ’ απόφασιν αυτής. 

ζ. Αποφασίζει επί παντός ετέρου θέματος μη προβλε- 
πομένου υπό του παρόντος Κανονισμού, 
η. Τηρείτο κατά νόμον απαραίτητα βιβλία, ήτοι: 

1. Βιβλίον αλληλογραφίας (Πρωτοκόλλου). 

2. Βιβλίον Πράξεων της Διοικητικής Επιτροπής. 

3. Βιβλίον Ταμείου. 

4. Βιβλίον αφιερωμάτων. 

5. Βιβλίον κτηματολογίου. 

6. Βιβλία των τελουμένων εντω Ναώ Ιερών Μυστηρίων, 
θ. Μεριμνά δια την επακριβή τήρησιν και εφαρμογήν 

του παρόντος Κανονισμού. 

Άρθρον 7 

Το Νομικόν Πρόσωπον του Ιερού Προσκυνηματικού 
Ναού εκπροσωπείται ενώπιον πόσης Διοικητικής και Δι¬ 
καστικής Αρχής υπό του Προέδρου αυτού ή του αναπλη- 
ρωτού του, ή υπό μέλους της Διοικητικής Επιτροπής, ορι- 
ζομένου προς τούτο δια Πράξεως της Διοικητικής Επι¬ 
τροπής. 

Άρθρον 8 

1. Πόροι του Ιερού Προσκυνήματος είναι: 

α. Αι εισπράξεις εκ κηρίου, δίσκων, κυτίων, ιεροτελε¬ 
στιών και εξ εκποιήσεως ελαίου, εισφορών και αφιερω¬ 
μάτων. 

β. Δωρεαί, προσφοραί, κληρονομίαι, κληροδοσίαι και 
λοιπαί πόσης φύσεως αφιερώσεις και εισφοραί πιστών. 

γ. Αι πρόσοδοι εκ της κινητής και ακινήτου περιουσίας 
του. 

δ. Αι τυχόν επιχορηγήσεις εξ οιουδήποτε φορέως. 

2. Αι εισπράξεις των πόρων του Ιερού Ναού ενεργού- 
νται δια διπλοτύπων αποδείξεων τεθεωρημένων υπό της 
Ιερός Μητροπόλεως Καστοριάς και αι πληρωμαί δι’ ειδι¬ 
κών ενταλμάτων, εις τα οποία επισυνάπτονται όλα τα δι- 
καιολογητικά. 

3. Η διαχείρισιις γίνεται συμφώνως προς τας διατάξεις, 
αι οποίαι ισχύουν δια τους Ενοριακούς Ναούς. 

Άρθρον 9 

Τα έσοδα του Ιερού Προσκυνήματος, αφαιρουμένων 
των εξόδων διοικήσεως, λειτουργίας και συντηρήσεως 
του, ήτοι της αντιμησθίας του νεωκόρου, του ιεροψάλ¬ 
του , διατίθενται ως εξής: 

α. Δια την εύρυθμον λειτουργίαν και αποπεράτωσιν του 
όλου έργου, ως και δια τον εξωραϊσμόν και την συντήρη- 


σιν - τροποποίησιν ή επέκτασιν των κτισμάτων αυτού. 

β. Δια την χορήγησιν υποτροφιών εις φοιτητάς και φοι¬ 
τήτριας. 

γ. Δια την ενίσχυσιν του Ιεραποστολικού, φιλανθρωπι¬ 
κού και κοινωνικού έργου της Ιερός Μητροπόλεως Κα¬ 
στοριάς, ως και δια την οικονομικήν ενίσχυσιν των τυχόν 
ιδρυμάτων του Ιερού Προσκυνήματος. 

δ. Δια την οικονομικήν ενίσχυσιν και λειτουργίαν του 
Πνευματικού Κέντρου, του Εκκλησιαστικού Μουσείου, 
της Στέγης Γερόντων, της Σχολής Βυζαντινής Μουσικής’ 
του Εκκλησιαστικού Ραδιοφωνιού Σταθμού και των Εκ¬ 
κλησιαστικών Κατασκηνώσεων της Ιερός Μητροπόλεως 
Καστοριάς. 

ε. Δια την οικονομικήν ενίσχυσιν και συντήρησιν, απο- 
περάτωσιν, ευπρεπισμόν και ανακαίνησιν Ιερών Ναώντης 
Ιερός Μητροπόλεως Καστοριάς, 
στ. Δια την καταβολήντων νομίμων εισφορών, 
ζ. Δια το Συνοδικόν Μέγαρον ποσοστόν 5% επί των ακα¬ 
θαρίστων εσόδων αυτού. 

Άρθρον10 

Θέσεις προσωπικού του Ιερού Προσκυνήματος είναι: 
α. Μία(1) θέσις Εφημερίου, διοριζομένου κατά την δια¬ 
δικασίαν του Νόμου. Κατά την κρίσιν του Προέδρου και 
τας ανάγκαςτου Ιερού Προσκυνήματος, δύνανταινααπο- 
σπασθή ως Εφημέριος του ως άνω Προσκυνήματος Κλη¬ 
ρικός έκτων υπηρετούντωνπαράτη Ιερά Μητροπόλει Κα¬ 
στοριάς, δια Πράξεωςτου Σεβασμιοτάτου Μητροπολίτου. 

β. Εκ δύο θέσεων ιεροψαλτών, μιας θέσεως νεωκόρου 
και μιας θέσεως βοηθού νεωκόρου. 

Αι θέσεις λαϊκού προσωπικού καλύπτονται δια Π ράξεως 
του Προέδρου της Διοικητικής Επιτροπής προσωρινώς 
και αναλόγως προς τας ανάγκας και την οικονομικήν δυ¬ 
νατότητα του Ιερού Προσκυνηματικού Ναού. 

Άρθρον 11 

Ειςπερίπτωσινδιαλύσεωςτου Προσκυνήματος, άπασα 
η κινητή και ακίνητος περιουσία του, μετ’ εξόφλησιν των 
εν γένει υποχρεώσεων τούτου, περιέρχεται εις το Νομι¬ 
κόν Πρόσωπον της Ιερός Μητροπόλεως Καστοριάς. 
Άρθρον 12 

Ο παρών Κανονισμός τροποποιείται δι’ αποφάσεως της 
Διοικητικής' Επιτροπής, της εγκρίσεως του Μητροπολιτι- 
κού Συμβουλίου, το οποίο δύναται να υποδείξει τροπο¬ 
ποιήσεις, και της Ιερός Συνόδου. 

Άρθρον 13 

Ζητήματα τα οποία δεν προβλέπονται υπό του παρό¬ 
ντος Κανονισμού ρυθμίζονται δι’ αποφάσεως της Διοικη¬ 
τικής Επιτροπής. 

Αρθρον14 

Η ισχύς του παρόντος Κανονισμού άρχεται από της δη- 
μοσιεύσεώς του εις την Εφημερίδα της Κυβερνήσεως και 
το Περιοδικόν «ΕΚΚΛΗΣΙΑ». 

Άρθρον15 

Από τας διατάξεις του Κανονισμού τούτου προκαλείται 
δαπάνη εις βάρος του προϋπολογισμού του Νομικού 
Προσώπου της Ιερός Μητροπόλεως Καστοριάς, το ύψος 
της οποίας δεν δύναται να προσδιορισθή. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Εν Αθήναις τη 7η Οκτωβρίου 1999 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 
Ο Αρχιγραμματεύς 
Τ Αρχιμ. Δανιήλ Πουρτσουκλής 

( 6 ) 

(ΚΑΝΟΝΙΣΜΟΣ ΥΠΆΡΙΘΜ. 131/1999) 

Τροποποίηση και συμπλήρωση της υπ’ αριθμ. 46/1973 
Κανονιστικής Διατάξεως «Διοικήσεως, Διαχειρίσεως 
και Λειτουργίας του εν Προκοπίω Εύβοιας Ιερού Προ¬ 
σκυνήματος «Ευαγές Ίδρυμα ο Όσιος Ιωάννης ο Ρώσ- 
σος» της Ιερός Μητροπόλεως Χαλκίδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 1, παράγρ. 4, εδάφ. ε', 59 
και 67 του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας διατάξεις της υπ’ αριθμ. 46/1973 Κανονιστικής 
Διατάξεως (Φ.Ε.Κ. 56/τ.Α/14.3.1973). 

3. Την υπ’ αριθμ. 305/27.4.1999 Πρότασιν του Σεβα- 
σμιωτάτου Μητροπολίτου Χαλκίδος κ. Χρυσοστόμου. 

4. Την από 20.5.1999 Γνωμάτευσιντου Νομικού Γραφεί¬ 
ου της Εκκλησίας της Ελλάδος. 

5. Την υπ’ αριθμ. 2/27.8.1999 Πράξιντου Α.Υ.Σ.Ε. 

6. Την από 1.10.1999 Απόφασιν της Διαρκούς Ιεράς Συ¬ 
νόδου. 

7. Την από 13.10.1999 Απόφασιν Αυτής. 

ΨΗΦΙΖΕΙ 

Τον υπ’ αριθμ. 131/1999 Κανονισμόν έχοντα ούτως: 

ΚΑΝΟΝΙΣΜΟΣ ΥΠΆΡΙΘΜ. 131/1999 

Περί τροποποιήσεως και συμπληρώσεως της υπ’ αριθμ. 
46/1973 Κανονιστικής Διατάξεως Διοικήσεως, Διαχει¬ 
ρίσεως και Λειτουργίας του εν Προκοπίω Εύβοιας Ιε¬ 
ρού Προσκυνήματος «Ευαγές Ίδρυμα “Ο Όσιος Ιωάν¬ 
νης ο Ρώσσος” της Ιεράς Μητροπόλεως Χαλκίδος». 

Άρθρον1 

Εις το άρθρον 10 της υπ’ αριθμ. 46/1973 Κανονιστικής 
Διατάξεως υπό τον τίτλον «Προσωπικόν του Ευαγούς 
Ιδρύματος» και εις τας θέσεις: 

α) «Κλάδος Α2 Διοικητικός» προστίθενται αι εξής θέ¬ 
σεις: 

«ΚΛΑΔΟΣ Π Ε 

Μία (1) θέσις Διευθυντού επί βαθμού Δ-Α 

Μία θέσις Επιμελητού - Ξεναγού επί βαθμοίς Δ-Α». 

β) «ΚΛΑΔΟΣ Β1 Γραφέων - Ιεροψαλτών», προστίθενται 
αι θέσεις: 

«Μία (1) θέσις Φροντιστού -Διαχειριστού επί βαθμοίς Δ-Α 

Μία (1) θέσις Γραφέως Ιερού Προσκηνυματος επί βαθ¬ 
μοίς Δ-Α 

Μία (1) θέσις Τεχνικού επί βαθμοίς Δ-Α». 

γ) Εις τας θέσεις ΚΛΑΔΟΥ Γ1 προστίθεται: 

«Μία (1) θέσις Κηπουρού - Οδηγού επί βαθμοίς Ε-Β». 

δ) Εις την περίπτωσιν Β «Προσωπικόν επί ημερομίσθιω 
ή ωρομισθίω», προστίθενται: 

«Δύο (2) θέσεις Καθαριστριών Νέου Ξενώνος». 

Άρθρον 2 

Εις το άρθρον 11 της αυτής Κανονιστικής Διατάξεως 
υπό τον τίτλον «Προσόντα Διορισμού» προστίθενται τα 
εξής: 


α) Εις την παράγραφον 5 προστίθεται η φράσις: 

«Διευθυντής και Επιμελητής - Ξεναγός διορίζονται οι κε- 
κτημένοι πτυχίον Ανωτάτης Σχολής, κατά προτίμησιν θε- 
ολογικής» 

β) Εις την παράγραφον 5 προστίθεται η φράσις: 

«Φροντιστής - Διαχειριστής και Γραφεύς του Ιερού 
Προσκηνύματος διορίζονται οι κεκτημένοι Απολυτήριον 
Γ ενικού Λυκείου ή άλλης ισοτίμου Σχολής. Τεχνικός, διο¬ 
ρίζεται ο κεκτημένος πτυχίον Τεχνικής Σχολής.» 

γ) Εις την παράγραφον 5 προστίθεται η φράσις: 

«Κηπουρός - Οδηγός και καθαρίστριαι του Νέου Ξενώ¬ 
νος διορίζονται οι κεκτημένοι Απολυτήριον Στοιχειώδους 
Εκπαιδεύσεως». 

Άρθρον 3 

Εις το άρθρον 15 της υπ’ αριθμ. 46/1973 Κανονιστικής 
Διατάξεως επιφέρονται αι κάτωθι τροποποιήσεις: 

α) Εις την παράγραφον δ' διαγράφεται η φράσις: 

«... μη δυναμένου να υπερβή το ποσόν των δραχμών 
60.000 ετησίως.» 

β) Εις την παράγραφον στ' του ιδίου άρθρου προστίθε¬ 
ται: 

«... και άλλων Εκκλησιαστικών Οργανισμών κατά τα 
προβλεπόμενα εκάστοτε υπό των Νόμων και των Κανονι¬ 
σμών.» 

γ) Εις το τέλος του άρθρου τούτου προστίθεται παρά¬ 
γραφος ζ έχουσα ούτω: 

«Διατην ανέγερσιντον Συνοδικού Μεγάρου, ποσοστόν 
5% επί των ακαθαρίστων εισπράξεων του Ιερού Προσκη¬ 
νύματος». 

Άρθρον 4 

Εις το άρθρον 20 της αυτής Κανονιστικής Διατάξεως 
προστίθεται παράγραφος 4 έχουσα ούτω: 

«4. Τα εις τας παραγράφους 1 και 2 του παρόντος ανα- 
φερόμενα ποσά, αναπροσαρμόζονται εκάστοτε κατά τας 
προβλέψεις του Νόμου». 

Άρθρον 5 

Η ισχύς του παρόντος Κανονισμού άρχεται από της δη- 
μοσιεύσεώςτου εις την Εφημερίδα της Κυβερνήσεως και 
το Περιοδικόν «ΕΚΚΛΗΣΙΑ». 

Άρθρον 6 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Ιερού 
Προσκηνύματος «Ευαγές Ίδρυμα “Ο Όσιος Ιωάννης ο 
Ρώσσος” της Ιεράς Μητροπόλεως Χαλκίδος», το ύψος 
της οποίας δεν δύναται να προσδιορισθή. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Εν Αθήναιςτη 13η Οκτωβρίου 1999 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
ί Αρχιμ. Δανιήλ Πουρτσουκλής 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



